****

**VŠĮ LAZDIJŲ** **ŠVIETIMO CENTRAS**

**2016 M. VEIKLOS ATASKAITA**

**Lazdijai**

**TURINYS**

|  |  |  |
| --- | --- | --- |
| **1.** | **BENDROJI DALIS** | ***3*** |
| **2.** |  **CENTRO TIKSLAI** | ***3*** |
| **3.** | **CENTRO DARBUOTOJAI** | ***4*** |
| **4.** | **FINANSAVIMO ŠALTINIAI, LĖŠOS IR TURTAS** | ***4*** |
| **5.** | **2016 M. VEIKLA:** | ***7*** |
| **5.1** | **Kvalifikacijos tobulinimas ir tęstinis suaugusiųjų mokymas(is)** | ***7*** |
| **5.2** | **Pedagoginė psichologinė pagalba**  | ***9*** |
| **5.3** | **Verslumo skatinimas**  | ***14*** |
| **5.4** | **Trečiojo amžiaus universiteto veikla**  | ***15*** |
| **5.5** | **Daugiabučių namų atnaujinimo (modernizavimo) programos administravimas**  | ***16*** |
| **6.** | **MOKYMOSI APLINKOS**  | ***16*** |
| **7.** | **BENDRADARBIAVIMAS**  | ***17*** |
| **8.** | **DALYVAVIMAS PROJEKTUOSE**  | ***17*** |
| **9.** | **2016 M. VEIKLOS APIBENDRINIMAS** | ***20*** |

**1. BENDROJI DALIS**

Viešoji įstaiga Lazdijų švietimo centras (toliau – Centras) yra pelno nesiekiantis ribotos civilinės atsakomybės viešasis juridinis asmuo. Centras viešai teikia švietimo, švietimo pagalbos ir kitas paslaugas Lazdijų rajono savivaldybės visuomenei ir kitiems asmenims.

Savo veikloje Centras vadovaujasi Lietuvos Respublikos Konstitucija, Lietuvos Respublikos civiliniu kodeksu, Lietuvos Respublikos darbo kodeksu, Lietuvos Respublikos viešųjų įstaigų įstatymu, Lietuvos Respublikos švietimo įstatymu, kitais Lietuvos Respublikos įstatymais, Lietuvos Respublikos Vyriausybės nutarimais, Jungtinių Tautų vaiko teisių konvencija, Lietuvos Respublikos vaiko teisių apsaugos pagrindų įstatymu, švietimo ir mokslo ministro įsakymais, kitais teisės aktais bei Centro įstatais.

Centras yra juridinis asmuo, turintis ūkinį, finansinį, organizacinį ir teisinį savarankiškumą, įstatymų ir kitų teisės aktų nustatytą veikimo, iniciatyvos bei sprendimų priėmimo laisvę. Centras yra ribotos turtinės atsakomybės. Centras pagal savo prievoles atsako tik jam nuosavybės teise priklausančiu turtu.

Centro teisinė forma – viešoji įstaiga. Centro priklausomybė – Lazdijų rajono savivaldybės švietimo įstaiga. Centro grupė – švietimo pagalbos įstaiga, kodas – 3150. Centro tipas – švietimo pagalbos tarnyba, kodas – 3153.

Centro savininkė yra Lazdijų rajono savivaldybė, kodas 111106842 (toliau – Savininkas). Lazdijų rajono savivaldybės, kaip Centro Savininko, teises ir pareigas įgyvendina Lazdijų rajono savivaldybės taryba. Centro finansiniai metai yra kalendoriniai metai.

Centro rekvizitai: Seinų g.  1, LT-67113 Lazdijai. Tel. (8  318) 51 779, el.p. sc@lazdijai.lt, įmonės kodas 195470645.

Centro 2016 m. veiklos ataskaitoje siekiama parodyti praėjusių metų darbus, jų rezultatus.

**2. CENTRO TIKSLAI**

* Užtikrinti švietimo pagalbos teikimą Lazdijų rajono savivaldybės teritorijoje gyvenantiems vaikams, bendrojo ugdymo mokyklų ir profesinio mokymo įstaigų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams ;
* Teikti tęstinio mokymosi, neformaliojo suaugusiųjų švietimo, kvalifikacijos tobulinimo paslaugas įvairioms profesinėms grupėms;
* Didinti specialiųjų poreikių, psichologinių, asmenybės ir ugdymosi problemų turinčių asmenų ugdymosi veiksmingumą, psichologinį atsparumą teikiant reikalingą informacinę, ekspertinę ir konsultacinę pagalbą mokykloms ir mokytojams;
* Teikti informacijos, konsultacijų ir mokymo paslaugas bei praktinę pagalbą smulkaus ir vidutinio verslo subjektams, kurių buveinė yra Lazdijų rajono savivaldybėje, naujai įsteigtiems verslo subjektams padėti įsikurti, plėtoti veiklą ir prisitaikyti prie kintančių rinkos sąlygų, didinti konkurencingumą ir veiklos veiksmingumą, padėti verslo subjektams užmegzti tarptautinius bendradarbiavimo kontaktus su kitų šalių verslininkais.

Įgyvendindami 2016 metais keliamus veiklos tikslus, Centro darbuotojai siekė atsižvelgti į visų klientų poreikius. Informacija apie centro teikiamas paslaugas skleidžiama interneto svetainėje [www.sc.lazdijai.lt](http://www.sc.lazdijai.lt), informaciniuose lankstinukuose, stenduose, spaudoje, susitikimuose su klientais ir siunčiant informacinius pranešimus el. paštu.

Rengiami Centro veiklos planai: metinis veiklos planas ir veiklos planai kiekvienam mėnesiui.

 **3. CENTRO DARBUOTOJAI**

*1 lentelė.* Centro etatų bei darbuotojų skaičius 2016 metais:

|  |  |  |  |  |
| --- | --- | --- | --- | --- |
| **Eil. Nr.**  | **Pareigybės pavadinimas** | **Etatų skaičius** | **Darbuotojų skaičius metų pradžioje** | **Darbuotojų skaičius metų pabaigoje** |
|  | Direktorius | 1 | 1 | 1 |
|  | Metodininkas | 2 | 2 | 2 |
|  | Psichologas | 1,25 | 2 | 2 |
|  | Specialusis pedagogas | 0,75 | 1 | 1 |
|  | Logopedas | 0,5 | 1 | 1 |
|  | Socialinis pedagogas | 0,5 | 1 | 1 |
|  | Vyriausiasis buhalteris | 1 | 1 | 1 |
|  | Valytojas | 0,25 | 1 | 1 |
|  | Projekto vadovas | 1 | 1 | 1 |
|  | Projekto koordinatorius | 0,5 | 1 | 1 |
|  | Buhalteris | 0,5 | 1 | 1 |
|  | Inžinierius -statybininkas | 0,25 | 1 | 1 |
|  | Finansų konsultantas | 0,25 | - | - |
| ***Viso:*** | **9,75** | **14** | **14** |

**4. FINANSAVIMO ŠALTINIAI, LĖŠOS IR TURTAS**

Pagrindinis Centro finansavimo šaltinis - savivaldybės biudžetas, lėšos skiriamos darbuotojų darbo užmokesčiui. Pagal patvirtintus kvalifikacijos tobulinimo renginių įkainius Centras gavo lėšų už kvalifikacijos tobulinimo paslaugų užsakymus (užsakovų lėšos). Papildomų lėšų gavo vykdydamas projektus.

2016 m. buvo gautas 97500 Eur finansavimas iš Lazdijų rajono savivaldybės dalinai padengti veiklos išlaidoms, iš kurių 30100 Eur mokinio krepšelio lėšos. Comenius Strateginių partnerysčių projekto Nr. 2014-1-LT01-KA201-00552 „HELP AND HELPED“ įgyvendinimui, švietimo centras gavo 11245,55 Eur finansavimą. Iš kultūros ir sporto programos projekto vykdymo finansavimui gauta 650 Eur, o iš visuomenės sveikatos rėmimo specialiosios programos – 350 Eur.

*2 lentelė.* Viešosios įstaigos Lazdijų švietimo centro finansavimo analizė už 2016 metus (Eur):

|  |  |  |
| --- | --- | --- |
| **Finansavimo šaltinis** | **Gautas finansavimas** | **Panaudotas finansavimas** |
| Lazdijų rajono savivaldybė | 97500,00 | 97500,00 |
| Lazdijų rajono savivaldybė | 800,00 | 800,00 |
| Lazdijų rajono savivaldybė | 11245,55 | 11245,55 |
| Kitos finansavimo pajamos | 3457,72 | 3457,72 |
| Iš viso finansavimo pajamų  | 113003,27 | 113003,27 |

*3 lentelė.* Centro **pajamos** už suteiktas paslaugas ataskaitiniais metais (Eur):

|  |  |  |
| --- | --- | --- |
| **pajamos** | už organizuojamus seminarus ir kursus | 20260,50  |
| už renginių ir mokymų organizavimą  | 3500,00  |
| už daugiabučių namų renovacijos projekto administravimą  | 15759,69  |
| nuomos pajamos | 126,60  |
| pajamos už ECDL testų laikymą  | 91,79  |
| **Viso pajamų:** | **39738,58**  |

*4 lentelė.* Centro **sąnaudos** per finansinius metus (Eur):

|  |  |  |
| --- | --- | --- |
| **sąnaudos** | Suteiktų paslaugų savikaina  | **15 071,02**  |
| Veiklos sąnaudos  | darbuotojų išlaikymo sąnaudos  | 100302,81  |
| ilgalaikio turto nusidėvėjimas  | 5827,09  |
| patalpų išlaikymo sąnaudos  | 10193,86 |
| ryšių sąnaudos  | 1449,71 |
| kitos veiklos  | 18967,24  |
| **Viso veiklos sąnaudų** | **151 811,73**  |

**Centro dalininkai ir kiekvieno jų įnašų vertė finansinių metų pradžioje ir pabaigoje.**

Ataskaitinių metų pradžiai Centro kapitalas – 12543,49 Eur. Ataskaitinių metų pabaigai Centro kapitalas – 12543,49 Eur. Kapitalą sudaro dalininkų įnašai, tai Lazdijų rajono savivaldybės įnašas.

**Duomenys apie viešosios įstaigos išlaidas vadovo darbo užmokesčiui ir kitoms viešosios įstaigos vadovo išmokoms (Eur):**

Vadovui priskaitytas darbo užmokestis – 12561,41;

                  socialinio draudimo įmokos – 3891,54;

                                                      Iš viso – 9462,66;

**Turtas**

Ilgalaikiam turtui priskiriamas turtas, kuris teikia centrui ekonominės naudos ilgiau negu vienerius metus. Įstaigoje naudojamas įvairus ilgalaikis turtas, kuris yra suskirstytas į smulkesnes grupes, todėl yra patvirtintas skirtingas naudingo tarnavimo laikas metais:

* baldai – 6 m.;
* inventorius – 4 m.;
* buitinė technika – 4 m.;
* biuro technika – 3 m.

Ilgalaikio materialiojo turto nusidėvėjimas skaičiuojamas tiesiogiai proporcingu (tiesiniu) būdu. Įstaigos balanse ilgalaikis turtas parodomas likutine verte – įsigijimo ir nusidėvėjimo skirtumu.

**Ilgalaikio turto būklė 2016 m.**

*5 lentelė. Ilgalaikio turto būklė 2016 metais.*

|  |  |  |  |  |  |  |
| --- | --- | --- | --- | --- | --- | --- |
|  |  | **Įsigijimo vertė** | **Nusidėvėjimo suma**  **(2016 01 01)**  | **Įsigyta 2016 m.** | **Nusidėvėjimo suma 2016 m.**  | **Likutinė vertė** |
|  | **Nematerialus turtas** | 4732 | 2767 |  | 1162 | 803 |
| **Materialus turtas** |  Inventorius | 4900 | 4898 |  |  | 2 |
|  Buitinė technika | 312 | 311 |  |  | 1 |
|  Biuro technika | 23752 | 18563 |  | 4496 | 693 |
|  Baldai | 22131 | 21440 |  | 169 | 522 |
| ***Viso:*** | 55827 | 47979 |  | 5827 | 2021 |

Užbalansinėje sąskaitoje apskaitomas pagal panaudos sutartį **naudojamas turtas:**

* Centro patalpos - 2008 m. rugpjūčio 1 d. perdavimo – priėmimo aktu viešajai įstaigai Lazdijų švietimo centrui perduotos Lazdijų rajono savivaldybės viešosios bibliotekos patikėjimo teise valdomas ir Lazdijų rajono savivaldybei nuosavybės teise priklausančios patalpos, kurių plotas 243,91 m², laikotarpiui iki 2018 m. rugpjūčio mėn.1 d.
* Kompiuterinė tarnybinės paskirties techninė įranga – 2007 m. sausio 31 d. perdavimo ir priėmimo aktu Nr. 1 centrui perduotas saugoti Kauno technologijos universiteto patikėjimo teise valdomas turtas, kurio vertė 6974,20 Eur, laikotarpiui kol šis turtas bus perduotas centrui pagal panaudos sutartį arba grąžintas davėjui.
* Ilgalaikis ir trumpalaikis turtas – 2013 m. rugpjūčio 28 d. perdavimo priėmimo aktu perduotas iš Lazdijų rajono savivaldybės pedagoginės psichologinės tarnybos, kuris buvo gautas iš Specialiosios pedagogikos ir psichologijos centro pagal panaudos sutartis, jo vertė 3892,84 Eur.
* Ilgalaikis ir trumpalaikis turtas perdavimo priėmimo aktu perduotas Specialiosios pedagogikos ir psichologijos centro pagal panaudos sutartis, jo vertė 1402,99 Eur.
* Centro patalpos - 2014 m. rugpjūčio mėn. perdavimo – priėmimo aktu viešajai įstaigai Lazdijų švietimo centrui perduotos Lazdijų rajono savivaldybei nuosavybės teise priklausančios patalpos, kurių plotas 483,01 m² ir pradinė įsigijimo vertė – 102101,67 Eur, laikotarpiui iki 2018 m. gruodžio mėn. 9 d.

Daugiabučių namų atnaujinimo programų **lėšos:**

* administruojamų paskolų suma metų pabaigoje yra 1625799,22 Eur.
* administruojamų paskolų palūkanų suma metų pabaigoje 46776,56 Eur.
* lėšos kaupiamųjų lėšų sąskaitose sudaro 26064,13 Eur, iš jų: 25854,21 Eur valstybės paramos (klimato kaitos specialiosiomis lėšomis) energinį efektyvumą didinančioms priemonėms lėšos ir 209,92 Eur gyventojų įmokos kreditui dengti.
* pagal lengvatinio kredito sutartis su banku privalomų sumokėti įmokų suma per ateinančius 12 mėnesių sudaro 70677,19 Eur.
* metų pabaigoje administruojama 20 namų: septyni Lazdijuose ir trylika Veisiejuose.
* administruojamos paskolos turi būti grąžintos iki 2031 – 2036 metų.

**5. 2016 M. VEIKLA**

**5.1. Kvalifikacijos tobulinimas ir tęstinis suaugusiųjų mokymas (is)**

*6 lentelė.* Kvalifikacijos tobulinimo renginių formos ir dalyvių skaičius:

|  |  |  |  |
| --- | --- | --- | --- |
|  | **Renginių skaičius** | **Valandų skaičius** | **Dalyvių skaičius** |
| Seminarai | 71 | 549 | 1766 |
| Kursai | 8 | 170 | 71 |
| Paskaitos | 39 | 75 | 1118 |
| Edukacinės išvykos | 9 | 84 | 210 |
| Atviros veiklos  | 19 | 35 | 450 |
| Diskusija | 1 | 2 | 18 |
| Kūrybinės dirbtuvės | 1 | 18 | 16 |
| Konfererencija | 6 | 36 | 313 |
| Konsultacija | 19 | 84 | 263 |
| Supervizija | 1 | 10 | 9 |
| Kita | 25 | 112 | 639 |
| **Iš viso:** | **199** | **1175** | **4873** |

*7 lentelė.* Kvalifikacijos tobulinimo renginių dalyvių tikslinės grupės:

|  |  |  |  |
| --- | --- | --- | --- |
|  | **Renginių****skaičius** | **Valandų skaičius** | **Dalyvių skaičius** |
| Ikimokyklinio ugdymo mokytojai ir priešmokyklinio ugdymo mokytojai | 6 | 34 | 111 |
| Pradinio ugdymo mokytojai | 7 | 39 | 91 |
| Pagrindinių ir vidurinių mokyklų dalykų mokytojai | 60 | 401 | 1158 |
| Mokyklų vadovai, jų pavaduotojai ugdymui, ugdymą organizuojančių skyrių vedėjai | 10 | 80 | 238 |
| Specialiojo ugdymo pedagogai | 3 | 24 | 76 |
| Mokyklų bendruomenės, komandos | 19 | 134 | 829 |
| Kita  | 94 | 463 | 2370 |
| **Iš viso:** | **199** | **1175** | **4873** |

**Centro klientai**

Centre teikiamomis informacijos, konsultacijų ir mokymų paslaugomis naudojasi Lazdijų rajono savivaldybės mokyklų bendruomenės, verslo, kultūros sektoriaus bei kitų profesijų ir socialinių grupių atstovai.

Pagrindiniai Centro klientai – Lazdijų rajono savivaldybės švietimo įstaigų: gimnazijų, mokyklų, mokyklų- darželių, lopšelių-darželių, Veisiejų TVM, Lazdijų meno mokyklos ir Lazdijų sporto centro - pedagogai. Centro organizuojamuose renginiuose taip pat dalyvavo ir kitų rajonų savivaldybių gyventojai. 2016 m. Centro organizuojamuose renginiuose dalyvavo 21,36 proc. dalyvių iš kitų savivaldybių.

**Lektoriai**

2016 m. kvalifikacijos tobulinimo renginius vedė pedagogai praktikai, Lietuvos universitetų, kitų aukštųjų mokyklų ir mokslo institucijų mokslininkai ir dėstytojai bei ministerijų ir kitų valstybės institucijų darbuotojai, jungtinės lektorių grupės ir kt.

*8 lentelė.* Seminarų, kursų, paskaitų ir kitų renginių lektoriai.

|  |  |  |  |
| --- | --- | --- | --- |
|  | **Seminarų skaičius** | **Kursų skaičius** | **Paskaitų skaičius** |
| Švietimo centro darbuotojai | 1 | 1 | 15 |
| Mokytojai praktikai | 13 | 7 | 3 |
| Aukštųjų mokyklų ir mokslo institucijų mokslininkai, dėstytojai | 15 | 0 | 7 |
| Ministerijų, apskričių viršininkų, savivaldybių administracijų ir kitų valstybės institucijų darbuotojai | 8 | 0 | 0 |
| Mokyklų vadovai, jų pavaduotojai ugdymui, ugdymą organizuojančių skyrių vedėjai | 4 | 0 | 0 |
| Lektoriai iš užsienio šalių | 1 | 0 | 1 |
| Kiti  | 29 | 0 | 13 |
| **Iš viso:** | **71** | **8** | **39** |

**Kvalifikacijos tobulinimo poreikių tyrimas**

Centre vykdomas kvalifikacijos tobulinimo poreikių tyrimas. Rengiamos anketinės apklausos, kuriomis siekiama įvertinti Lazdijų rajono pedagoginių darbuotojų (mokytojų, dirbančių pagal ikimokyklinio, priešmokyklinio, pradinio, pagrindinio, vidurinio, specialiojo ugdymo, profesinio mokymo, neformaliojo švietimo programas, ir pagalbos mokiniui specialistų (specialiųjų pedagogų, tiflopedagogų, surdopedagogų, logopedų, socialinių pedagogų), psichologų, mokyklos vadovų ir jų pavaduotojų ugdymui) kvalifikacijos tobulinimo poreikius.

Atliekami kiekybiniai ir kokybiniai tyrimai: vykdomos apklausos (CAPI, CAWI), neformalūs ir individualūs pokalbiai su renginių dalyviais: pedagogais, mokyklų vadovais, tėvais, savivaldybės švietimo padalinių specialistais, verslininkais, lektoriais ir kt. Taip pat atsižvelgiama į švietimo politikos įgyvendinimo poreikius, ugdymo turinio naujovių ir kaitos analizės duomenis, mokyklų bendruomenių, verslo sektoriaus atstovų pageidavimus.

Kvalifikacijos tobulinimo programos rengiamos atsižvelgiant ir į formaliojo švietimo kokybės vertinimo duomenis: mokinių pasiekimų tyrimų rezultatus (Standartizuotų testų), mokyklų įsivertinimo ir išorinio vertinimo išvadas. Kviečiami kompetentingi, turintys aukštą kvalifikaciją lektoriai. Kvalifikacijos tobulinimo programų rengėjai - Centro darbuotojai ir seminarų lektoriai.

Grįžtamoji informacija apie kvalifikacijos tobulinimo renginių kokybę gaunama apklausiant dalyvius  po seminaro (po renginių, metodinių būrelių užsiėmimuose).

**Metodinė veikla**

Centras – Lazdijų rajono savivaldybės pedagogų metodinės veiklos koordinatorius. Metodinė veikla – mokytojų, mokyklų vadovų bei kitų specialistų organizuota veikla, vienijanti juos pagal veiklos ir ugdymo sritis, skirta kvalifikacijai ir praktinei veiklai tobulinti keičiantis gerąja pedagogine patirtimi, naujausia metodine bei dalykine informacija.

Savivaldybėje veikia 24 metodiniai būreliai, kurie vienija savivaldybės pedagogus. Būrelių veikla vykdoma ištisus metus. Vyko metodinių būrelių pasitarimai, atviros pamokos, jų stebėjimas ir analizė.

**5.2. Pedagoginė psichologinė pagalba**

2016 metais Lazdijų rajono savivaldybės švietimo įstaigose ugdėsi 191 specialiųjų ugdymosi poreikių (toliau – SUP) turintys vaikai, iš kurių 141 vaikas mokėsi pagal pritaikytą programą, 47 - pagal individualizuotą programą, 2 - pagal Bendrąsias programas. Specialiųjų ugdymosi poreikių vaikai sudaro apie 7 proc. visų Lazdijų rajono savivaldybei pavaldžių mokyklų mokinių.

Vaikų, turinčių labai didelius ugdymosi poreikius, yra 3 (1,5 proc. visų SUP vaikų). Daugiausiai yra vaikų, turinčių vidutinius ugdymosi poreikius - 47 mokiniai (24,6 proc.) ir didelius ugdymosi poreikius- 45 vaikai (23,6 proc.). Vaikų, turinčių nedidelius ugdymosi poreikius, yra 1 (0,5 proc. visų SUP vaikų).

2016 metais švietimo pagalba buvo teikiama 253 vaikams, tai yra apie 9,26 proc. visų Lazdijų rajono savivaldybės ugdymo įstaigų vaikų.

2016 m. Centras teikė švietimo pagalbą Lazdijų rajono savivaldybės teritorijoje gyvenantiems vaikams, bendrojo ugdymo mokyklų ir profesinio mokymo įstaigų mokiniams, reikalingą informacinę, ekspertinę ir konsultacinę pagalbą tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams.

Buvo atliekami kompleksiniai pedagoginiai psichologiniai įvertinimai (85), teikiamos konsultacijos (531), vyko darbas su grupėmis ne tik Centre, bet ir Lazdijų rajono savivaldybės ugdymo įstaigose bei seniūnijose (12 grupių), rengiami kvalifikacijos kėlimo renginiai (14).

Parengta 113 atitinkamų raštiškų išvadų, rekomendacijų tėvams ir mokykloms bei rekomenduota tinkamiausia ugdymo forma, programa ir būdai. Išduotos 7 pažymos mokykloms dėl pagrindinio ugdymo pasiekimų patikrinimo užduoties vertinimo instrukcijos pritaikymo.

Specialistai 2016 m. sistemingai kėlė savo kvalifikaciją ir dalyvavo įvairiuose mokymuose, seminaruose ir konferencijose Lietuvoje ir užsienyje.

*9 lentelė.* **Pedagoginis psichologinis įvertinimas**

|  |  |  |
| --- | --- | --- |
|  |  **Įvertinimų skaičius** | **Pastabos** |
| Atlikta kompleksinių pedagoginių psichologinių vaikų įvertinimų | 85 | Vertina keli specialistai. Į vertinimą įeina pirminis pokalbis su tėvais ir vertinimo išvadų pristatymas. |
| Atlikta specialiųjų ugdymosi poreikių įvertinimų | 8 | Kai vertina tik 1 specialistas. |
| Atlikta vaiko mokyklinio brandumo įvertinimų  | 12 | Į vertinimą įeina pokalbis su tėvais ir vertinimo išvadų pristatymas. |
| Atlikta gabių vaikųįvertinimų | - | Į vertinimą įeina pokalbis su tėvais ir vertinimo išvadų pristatymas. |
| Atlikta įvertinimų dėl profesijos pasirinkimo | 2 | Į vertinimą įeina pokalbis ir vertinimo išvadų pristatymas. |
| Išvados tikslinimas Pažymoje  | 28 | Pagal pateiktus dokumentus |
| Paruošta pažymų dėl egzaminų pritaikymo  | 7 | Pagal pateiktus dokumentus |

*10 lentelė.* **Pedagoginis psichologinis konsultavimas**

|  |  |
| --- | --- |
| **Klientų grupė** | **Konsultacijų skaičius** |
| **Specialiojo pedagogo** | **Logopedo** | **Psichologo** | **Socialinio pedagogo** |
| Centre | Mokykloje | el. paštu/telefonu | Centre | Mokykloje | el. paštu/telefonu | Centre | Mokykloje | el. paštu/telefonu | Centre | Mokykloje | el. paštu/telefonu |
| Pedagogai  | 12 | 10 | 35 |  |  | 10 | 6 | 1 | 7 | 5 |  | 8 |
| Švietimo pagalbos specialistai | 22 | 4 | 61 | 15 |  | 10 | 3 | 1 | 15 |  |  |  |
| Švietimo įstaigų vadovai | 3 |  | 8 | 2 |  | 5 | 3 | 2 | 18 |  |  |  |
| Tėvai | 105 |  | 26 | 15 |  |  | 95 | 1 | 17 | 10 |  | 2 |
| Vaikai/mokiniai |  |  |  |  |  |  |  |  |  | 12 |  |  |
| Švietimo skyriaus specialistų konsultavimas |  |  | 4 |  |  |  |  |  | 4 |  |  |  |
| Psichologo asistento kuravimas |  |  |  |  |  |  | 2 |  |  |  |  |  |
| Kiti |  |  |  |  |  |  |  |  | 9 |  |  |  |
| Iš viso | 142 | 14 | 134 | 32 |  | 25 | 109 | 5 | 70 | 27 |  | 10 |

*11 lentelė.* **Psichologinės pagalbos teikimas**

|  |  |  |
| --- | --- | --- |
| **Problema** | **Klientų skaičius** | **Konsultacijų skaičius** |
| Tėvų, globėjų | Švietimo pagalbos specialistų  | Pedagogų | Vaikų | Kitų: *šeimų* | Tėvų,globėjų | Švietimo pagalbos specialistų | Pedagogų | Vaikų | Kitų: *šeimų* |
| Elgesio ar/ir emocijų  | 5 |  | 1 | 9 | 3 | 9 |  | 2 | 9 | 2 |
| Bendravimo  | 9 |  |  | 9 | 1 | 11 |  |  | 15 | 1 |
| Mokymosi  | 2 |  |  | 3 |  | 5 |  |  | 7 |  |
| Krizės  | 7 |  | 1 | 6 |  |  |  |  |  |  |
| Patyčios ir smurtas  |  | 9 |  | 1 | 21 |  |  |  |  |  |
| Klinikinės  | 5 |  |  | 7 | 2 | 8 |  |  | 8 | 3 |
| Pasirengimas teismo procesui |  |  |  | 2 |  |  |  |  |  |  |
| VTAS siuntimu | 20 |  |  | 7 | 10 | 10 |  |  | 14 | 5 |
| **Iš viso:** | 53 |  | 1 | 47 | 16 | 58 |  | 3 | 83 | 11 |
|  | **117** | **155** |

*12 lentelė.* **Specialiosios pedagoginės pagalbos teikimas**

|  |
| --- |
| **Problema** |
| **Specialiojo pedagogo** | **Logopedo** |
| Klientų  | Pratybų  | Klientų | Pratybų  |
| Specifiniai mokymosi sutrikimai | - | - | - | - |
| Elgesio ar/ir emocijų sutrikimai | - | - | - | - |
| Kalbėjimo ir kalbos sutrikimai | - | - | 3 | 30 |
| Kiti atvejai  | - | - | - | - |
| **Iš viso:** | **-** | **-** | **3** | **30** |

*13 lentelė.* **Grupių vedimas**

|  |  |  |  |
| --- | --- | --- | --- |
| **Eil. Nr.** | **Grupės pavadinimas** | **Specialistas** | **Skaičius** |
| **Dalyviai** | **Valandos** |
| 1 | Ankstyvosios intervencijos programos grupė vaikinams Lazdijuose:* 1. Įvadiniai pokalbiai su dalyviais (3)
	2. Grupės užsiėmimai (01-18 – 01-20, 01-22)
	3. Baigiamieji pokalbiai su dalyviais, jų tėvais ir VTAS vedėja (5; 01-25, 01-28, 01-29)
 | Psichologas | 6 | a. 2b. 8c. 4 |
| 2 | Supervizinė paramos kolegai grupė (5 susitikimai, 01-27 – 02-24) | Psichologas ir specialusis pedagogas | 9 | Psichologas-10;Spec. pedagogas-4; |
| 3 | Ankstyvosios intervencijos programos grupė merginoms Veisiejuose:* 1. Įvadiniai pokalbiai su dalyviais ir jų tėvais (11; 02-11, 02-22)
	2. Grupės užsiėmimai (02-22, 02-23, 03-29, 03-30)
 | Psichologas | 8 | 1. 5
2. 8
 |
| 4 | 5 klasės bendravimo sunkumų sprendimas A. Kirsnos mokykloje | Psichologas | 12 | 1 |
| 5 | 6 klasės bendravimo sunkumų sprendimas A. Kirsnos mokykloje | Psichologas | 12 | 1 |
| 6 | Bendravimo su vaikais tobulinimo kursai tėvams  | Psichologas | 10 | 8 |
| 7 | Užsiėmimas „Mūsų emocijos ir jų valdymas” 6 kl. Krosnos mokykla (01-26) | Psichologas | 6 | 1 |
| 8 | Užsiėmimas “Paauglystei pasibeldus”, 8 kl. Krosnos mokykla (01-26) | Psichologas | 12 | 1 |
| 9 | Užsiėmimas “Meile, kas tu esi?”, 9/10 kl. Krosnos mokykla (01-26) | Psichologas | 15 | 1 |
| 10 | Užsiėmimas “Bendravimas klasėje”, 5 kl. Krosnos mokykla (01-26) | Psichologas | 8 | 1 |
| 11 | Užsiėmimas “Tarpasmeniniai santykiai klasėje”, 7 kl. Krosnos mokykla (01-26) | Psichologas | 8 | 1 |
| 12 | Užsiėmimai vaikams, lankantiems Vaikų dienos centrą (06-11 mėn.) | Psichologas | 15 | 8 |
|  | **VISO** |  | **121** | **60** |

*14 lentelė.* **Metodinė veikla**

|  |  |
| --- | --- |
| **Priemonės** | **Priemonių skaičius** |
| **Centro****patalpose** | **Kitose įstaigose** |
| Dalyvavimas metodinėse dienose (mokyklų VGK pirmininkams) | 1 | - |
| Dalyvavimas miesto/rajono psichologų metodinėje veikloje | 7 | - |
| Dalyvavimas miesto/rajono specialiųjų pedagogų ir logopedų metodinėje veikloje | 6 | - |
| Dalyvavimas savivaldybės VGK posėdžiuose, atvejų aptarimuose | - | 1 |
| Dalyvavimas pedagoginių psichologinių tarnybų komandų metodinėje dienoje SPPC  | - | 4 |
| Vadovavimas studentų praktikai | - | - |
| Pedagoginės veiklos vertinimas atestuojantis pedagogui | - | - |
| Psichologų asistentų ir pirmus metus dirbančių psichologų kuravimas | - | - |
| Bakalauro ar magistro darbų recenzavimas | - | - |
| Metodinių priemonių, knygų rengimas | 1 (projekto leidinys) | - |
| Dalyvavimas rajoninėje parodoje „Mano mokykla 2016“ |  | 4 |
| Kita: (dalyvavimas vaiko apklausoje) |  | 3 |

*15 lentelė.* **Prevencinė veikla**

|  |  |
| --- | --- |
| **Priemonės** | **Priemonių skaičius** |
| Dalyvavimas susirinkime dėl bendradarbiavimo projekte „Atrask save“ | 1 |
|  Dalyvavimas susirinkime prokuratūroje dėl dalyvavimo vaiko apklausoje.  | 1 |
| Renginys jaunimui Psichikos sveikatos dienai paminėti. | 1 |
| Posėdis VTAT dėl soc. Rizikos šeimos | 1 |
| Renginys tolerancijos dienai paminėti „Tolerancija kitiems“  | 1 |
| Viso | 5 |

*16 lentelė.* **Tyrimai**

|  |  |
| --- | --- |
| **Pavadinimas** | **Dalyviai ir jų skaičius** |
| Psichologinis mikroklimatas organizacijoje - klausimyno parengimas, apklausos vykdymas  | 12 dalyvių, Lazdijų raj. sav. socialinės globos centro „Židinys“ darbuotojų. |

**5.3. Verslumo skatinimas**

2016 m. Centras teikė informacijos, konsultacijų ir mokymo paslaugas smulkaus ir vidutinio verslo subjektams, naujai įsteigtiems verslo subjektams ir potencialiems verslininkams.

Vykdant 2016 m. rugsėjo 1 d. Seminarų, mokymų, konferencijų ir renginių, aktualių Lazdijų rajono savivaldybės moksleiviams, smulkiojo ir vidutinio verslo atstovams, organizavimo paslaugų pirkimo sutartį Nr. 2016-09-01/53-122, sudarytą su Lazdijų rajono savivaldybės administracija, buvo įvykdytos šios **veiklos:**

I. Verslumo mokymai skirti Lazdijų rajono jaunimui, kaip potencialiems būsimiesiems verslininkams, skatinant susidomėjimą nuosavo verslo kūrimu. Organizuoti 5 verslumo mokymai jaunimui Lazdijų rajono švietimo įstaigose, kuriuose dalyvavo 296 asmenys:

1. 2016-10-24 Lazdijų r. Seirijų Antano Žmuidzinavičiaus gimnazijoje mokymuose dalyvavo 63 mokiniai;

2. 2016-11-10 Veisiejų technologijos ir verslo mokykloje mokymuose dalyvavo 42 mokinių;

3. 2016-11-10 Lazdijų r. Veisiejų Sigito Gedos gimnazijoje dalyvavo 42 mokiniai;

4. 2016-11-14 Lazdijų r. Šeštokų mokykloje dalyvavo 26 mokiniai;

5. 2016-11-17 Lazdijų Motiejaus Gustaičio gimnazijoje dalyvavo 122 mokiniai.

**Mokymus vedė šie lektoriai ir pristatinėjo šias temas:**

1. “Verslo sėkmės istorija”, Ignas Staškevičius, didžiausios lietuviško kapitalo įmonių grupės investuotojas, vienas sėkmingiausių šalies verslininkų, MAXIMA bendraįkūrėjas, knygų „Kelias į bazę“, ,,Maratono laukas", ,,Domertas" su paantrašte "Lietuvos verslo legendos", ,,Tapatybės kortelė" autorius.

2. “Ką veikia verslininkas?”, Žilvinas Šilėnas, Lietuvos laisvosios rinkos instituto prezidentas.

3. ,,Kaip pasiekti savo tikslus”, Šarūnas Klėgeris, MB ,,Tauperiai” direktorius.

4. “Verslo sėkmės istorija”, Remidas Jungevičius, jaunasis ūkininkas, kooperatyvo ,,Galstų galvijai” vadovas.

5. ,,Burtažodis ,,Socialinis draudimas“ - kaip jis veikia ir kam to reikia“, Daiva Pileckienė, Valstybinio socialinio draudimo fondo valdybos Alytaus skyrius, Lazdijų poskyrio vedėja.

6. ,,Verslas. Verslo rėmimo programos” , Edita Gudišauskienė, Lazdijų švietimo centro metodininkė.

Mokymų dalyviai aktyviai domėjosi pristatytomis temomis, uždavinėjo klausimus, diskutavo.

Mokymų dalyviai teigė, kad mokymai jiems įdomūs ir naudingi.

II. Renginys Lazdijų rajono verslininkams **,, Verslo sparnai 2016“** vyko 2016-12-15. Jame dalyvavo 52 asmenys. Renginio tikslas – įvertinti, paskatinti įvairių ūkio šakų verslo atstovus už jų indėlį į Lazdijų ekonomikos ir verslo plėtrą, stiprinti verslo ir valstybės institucijų bendradarbiavimą, paskleisti žinią apie sėkmingus verslininkus. Renginio metu Lidija Laurinčiukienė, verslo konsultantė, asmeninio augimo trenerė, nepriklausoma žurnalistė skaitė pranešimą "Kaip praturtinti savo asmenybės banką“. Buvo paskelbti ir apdovanoti nominacijų ,,Už verslumo puoselėjimą iš kartos į kartą“ (UAB „Martas“), ,,Už verslo ,,Nuo žemės iki stalo“ vystymą“ (Edmundo Henriko Jastramsko ūkis), „Jaunas ir verslus“ (fotografas Saulius Petrauskas), ,,Už verslo ilgaamžiškumą“ (Ramunės Orliukienės personalinė įmonė), ,,Už turizmo verslo vystymą“ (Arūnas Palačionis, kaimo turizmo sodyba „Nieda“) laimėtojai.

2016 m. potencialiems verslininkams vyko konsultacija ,,Verslo kūrimo galimybės”.

Verslininkams aktuali informacija siunčiama jiems tiesiogiai el. paštu, skelbiama Švietimo centro svetainėje.

**5.4. Trečiojo amžiaus universiteto veikla**

Centre 2013-11-19 įsteigtas Lazdijų trečiojo amžiaus universitetas (toliau - TAU). TAU - savanoriška visuomeninė organizacija prie VšĮ Lazdijų švietimo centro, vienijanti vyresnio amžiaus žmones, neturinti juridinio asmens statuso ir veikianti švietimo, socialinėje, kultūros ir kitose srityse.

**TAU tikslai ir uždaviniai:**

* Sudaryti sąlygas vyresnio amžiaus žmonėms mokytis bendraujant ir bendradarbiaujant, skleisti profesinės, kultūrinės bei visuomeninės veiklos patirtį;
* Skatinti prasmingą skirtingų kartų žmonių bendravimą;
* Bendrauti su kitomis draugijomis, bendrijomis ir nevyriausybinėmis organizacijomis;
* Skatinti vyresnio amžiaus žmones aktyviam fiziniam ir dvasiniam gyvenimui, kelti žinių bei kultūros lygį.

2016 m. spalio mėn. TAU pradėjo savo veiklą Veisiejų filiale, kur yra 32 nariai - klausytojai.

**2016 m. organizuoti šie renginiai:**

- **24 paskaitos**, **diskusijos** (,,Psichologijos ir dvasingumo ryšys bei vieta žmogaus gyvenime“, ,,Etnografinis palikimas“, „Viešosios politikos analizė: ką valdžia daro, kodėl ji tai daro, kaip ji tai daro ir kokią tai turi reikšmę“, ,,Lietuvos istorija“, ,,Lietuvos Didžioji kunigaikštystė viduramžiais“, ,,Lazdijai tarpukario metais“, ,,Naujausi farmacijos pasiekimai“, ,,Apie genetiką ir geneologiją“, ,,Asmenybės ribos, kaip jas apginti“, ,,Kaip nepasiklysti rinkiminių pažadų sūkuryje“, ,,Keturi kasdienio gyvenimo būdai“, ,,Saulės mūšio (1236 m.) transformacijos istorinės atminties konstravime: nuo fakto iki tautinės mitologijos“, „Kur rasti motyvacijos veikti“, ,,Laimės indeksas mokymosi visą gyvenimą kontekste“, „Sveikas ir laimingas žmogus“, ,,Sveikatos stiprinimas natūraliais būdais“ ir t.t. )

 - **Kūrybinės dirbtuvės** ir jų metu sukurtų darbų parodos;

- **Edukacinės išvykos**( Kauno muzikinis teatras, miuziklas ,,Grafas Montekristas“, edukacinė išvyka į Kauną (Pažaislio vienuolynas, Botanikos sodas, kiti lankytini objektai), edukacinė išvyka po Vidurio Lietuvą)

- **Fizinio aktyvymo praktinės veiklos**;

**- Kiti renginiai** (Etninės kultūros rytmetis ,,Kaimo bendruomenės ir šeimos papročiai“, Naujametinis rytmetis ir t.t.)

- veikė **TAU ansamblis**, kurio repeticijos vyksta kas savaitę. Ansamblis dalyvavo Lietuvos Senjorų chorų ir ansamblių festivalyje,,Jei daina širdy – esame jauni“.

**5.5. Daugiabučių namų atnaujinimo (modernizavimo) programos administravimas**

2013 m. birželio mėn. 28 d. Lazdijų rajono savivaldybės tarybos sprendimu Nr. 5-TS-801 Centras paskirtas Lazdijų rajono savivaldybės energinio efektyvumo didinimo daugiabučiuose namuose programos įgyvendinimo administratoriumi. Programos tikslas - sumažinti daugiausiai šiluminės energijos suvartojančiuose daugiabučiuose namuose suvartojamos šiluminės energijos sąnaudas, gerinti Lazdijų rajono savivaldybės estetinį vaizdą ir gyvenamąją aplinką.

2016 m. Centras organizavo ir vykdė 18 daugiabučių namų atnaujinimo (modernizavimo) statybos rangos darbus. Baigta atnaujinti (modernizuoti) 14 daugiabučių namų. Daugelyje užbaigtų namų vykdomas kredito, paimto daugiabučiams namams atnaujinti (modernizuoti), grąžinimo administravimas.

Veikia internetinis puslapis skirtas padėti gyventojams rasti su daugiabučių namų atnaujinimu (modernizavimu) susijusią informaciją. Adresas: <http://www.sc.lazdijai.lt/renovacija/> .

**6. MOKYMOSI APLINKOS**

Centre yra biblioteka. Kaupiamos knygos, metodinė literatūra, mokomosios programos ir kita medžiaga apie švietimą, ugdymo proceso organizavimą, mokymosi ir studijų galimybes, profesijas, kvalifikacijas, darbo rinką, informacija apie verslo kūrimo ir vystymo galimybes ir kt. Visi Centro klientai turi galimybę pasinaudoti sukaupta medžiaga, leidiniais.

Iš viso bibliotekos fonduose yra virš 650 pavadinimų leidinių. Biblioteka naudojosi pedagogai, studentai, švietimo specialistai, verslininkai ir kiti Lazdijų rajono savivaldybės gyventojai.

Bibliotekoje yra kaupiama geriausia ir pažangiausia patirtis, sėkmės istorijos, taip pat vykusių mokymo programų metodinė medžiaga. Medžiaga kaupiama popierinių arba elektroninių laikmenų forma. Bibliotekoje nėra atskiro darbuotojo.

Kvalifikacijos tobulinimo renginiai vyksta konferencijų salėje ir mokymų klasėje. Centre veikia 13 kompiuterių klasė su internetu.

**7. BENDRADARBIAVIMAS**

Išoriniai ryšiai 2016 metais buvo plėtojami atsižvelgiant į Centro veiklos tikslus. Bendradarbiavimas su išoriniais partneriais grindžiamas formalizuotais (bendradarbiavimo sutartys) ir neformalizuotais bendradarbiavimo būdais. Vyko bendradarbiavimas su daugeliu įstaigų ir organizacijų. Bendrų tikslų siekimas įgalina keistis ištekliais ir informacija, taip didinant tiek Centro, tiek kitų organizacijų veiklos efektyvumą. Partnerystė ir bendradarbiavimas su kt. institucijomis naudinga gerinant Centro materialinę bazę, personalui tobulinant kvalifikaciją ir didinant klientų skaičių.

Plėtojamas bendradarbiavimas su švietimo įstaigomis, universitetais, leidyklomis, įvairių sričių lektoriais. Taip pat su Ugdymo plėtotės centru, Specialiosios pedagogokos ir psichologiojos centru, Nacionaliniu egzaminų centru, Nacionaline mokyklų vertinimo agentūra. Organizuojant seminarus, vykdant projektus, dalijantis patirtimi ir informacija – su visais Lietuvos regioniniais pedagogų švietimo centrais bei suaugusiųjų švietimo asociacija, regiono pedagoginėmis psichologinėmis tarnybomis taip pat verslo organizacijomis, nepriklausomais verslo konsultantais bei vietos verslo sektoriaus atstovais.

Vykdant daugiabučių namų atnaujinimo (modernizavimo) programos administravimo funkcijas, bendradarbiaujama su Būsto energijos taupymo agentūra, „Šiaulių banku“ ir kt. suinteresuotomis įstaigomis, organizacijomis bei asmenimis.

Bendradarbiaujama su užsienio šalių švietimo institucijomis dalijantis patirtimi, aktualia informacija, rengiant ir vykdant bendrus projektus.

**8. DALYVAVIMAS PROJEKTUOSE**

Centras per projektinę veiklą siekia inovacijų, kurios tobulina pedagogų ir kitų Lazdijų rajono savivaldybės gyventojų profesines kompetencijas, suteikia galimybę dalyvauti edukaciniuose renginiuose.

*17 lentelė.* Dalyvavimas projektuose 2016 m.:

|  |  |  |
| --- | --- | --- |
| **Projektai** | **Projektų skaičius** | **Projektų partnerinių organizacijų skaičius** |
| Regioniniai ir/ar lokaliniai | 2 | - |
| Šalies/nacionaliniai | - | - |
| Tarptautiniai | 1 | 2 |
| Europos Sąjungos struktūrinių fondų projektai | - | - |
| Iš viso | 3 | 2 |

Švietimo centras vykdo pačių parengtus projektus, vykdo projektus kaip partneris, skleidžia informaciją apie projektus, padeda rasti partnerius, konsultuoja rengiant ir vykdant projektus.

**Regioniniai ir lokaliniai projektai**

**Projektas ,,Senjorų sveikatos stiprinimas”** įgyvendintas Lazdijų rajono savivaldybės Visuomenės sveikatos rėmimo specialiosios programos lėšomis.

Projekto tikslas - įtakoti vyresnio amžiaus žmonių sveiką senėjimą, palaikyti bei stiprinti jų psichinę ir fizinę sveikatą. Projektu taip pat siekiama skatinti vyresnio amžiaus žmones rūpintis savo sveikata bei ugdytis sveikos gyvensenos įgūdžius, atsisakant žalingų įpročių.

Projekto metu vykdytos veiklos:

1. Buvo organizuotos fizinio aktyvumo veiklos - nuo 2016 m. spalio 11 d. iki gruodžio 13 d. vyko kassavaitiniai užsiėmimai (8 užsiėmimai po 2 val.). Dalyvavo 23 senjorai. Šios veiklos buvo skirtos fizinės ir psichinės sveikatos stiprinimui, žalingų įpročių prevencijai.

2. Vyko baigiamasis projekto renginys – rytmetis ,,Būk sveikas“ ( trukmė 3 ak. val.). Dalyvavo 24 senjorai. Buvo aptartos projekto veiklos, rezultatai, numatytas sveikatinimo veiklų tęstinumas, taip pat vyko diskusija apie sveiką maitinimąsi, sveiko maisto degustacija prie sveiko maisto stalo, receptų pristatymas.

Projekto veikloms finansuoti panaudotos visos Lazdijų rajono savivaldybės administracijos skirtos lėšos – 150,00 Eur.

**Projektas „Kas skrynion sudėta“,** įgyvendintas Lazdijų rajono savivaldybės Etninės kultūros projektų rėmimo lėšomis.

Projekto tikslas - tenkinti rajono bendruomenės narių savišvietos poreikius ugdant sąmoningą pilietį, savo krašto patriotą, kultūros puoselėtoją, puoselėjant etninę kultūrą.

Projekto veiklos:

Įgyvendinant projektą „Kas skrynion nesudėta“metu buvo organizuojami trys kvalifikacijos tobulinimo seminarai Lazdijų rajono bendruomenei ir pedagogams (etninės kultūros ugdytojų metodinio būrelio nariams, etnokultūros būrelių vadovams, dalykų mokytojams) ir kitiems darbuotojams, dirbantiems etninės kultūros puoselėjimo srityje.

Artėjant tautinio kostiumo metams, 2016-11-15 buvo organizuotas seminaras „Dzūkų tautinis kostiumas“, kurį vedė Teresė Jurkuvienė, Lietuvos nacionalinio kultūros centro Tautodailės poskyrio vadovė, vyr. specialistė. Seminare dalyvavo 35 dalyviai.

Antrasis seminaras „Lietuvių tradiciniai tautodailės simboliai, jų reikšmė ir interpretacija“vyko 2016-12-07. Seminarą vedė Lietuvos istorijos instituto Etnologijos ir antropologijos skyriaus mokslo darbuotojas Vytautas Tumėnas. Seminare dalyvavo 20 dalyvių.

Trečiasis seminaras „Žiemos šventės“ vyko 2016-12-13 Lazdijų Motiejaus Gustaičio gimnazijoje. Seminarą vedė Birutė Vžesniauskienė ir Vida Kvaraciejienė, Lazdijų Motiejaus Gustaičio gimnazijos mokytojos metodininkės. Pirmoji seminaro dalis buvo teorinė, o antroji seminaro dalis vyko kartu su mokiniais švenčiant Šv. Liucijos dieną – šviesos dieną.

Šis seminarų ciklas padėjo mokytojams rasti etnokultūros ir mokomųjų dalykų sąsajas, pastebėti integravimo galimybes, sudominti mokinius mokomuoju dalyku per etnokultūrinį kontekstą, skatinti etnokultūros perimamumą.

Projekto veikloms finansuoti panaudotos visos Lazdijų rajono administracijos skirtos lėšos – 650,00 eurų.

**Tarptautiniai projektai**

**Projektas ,,Help and be helped” („Padėk ir gauk pagalbą**“), Nr. 2014-1-LT01-KA201-000552. Tai Erasmus+ Comenius programos Strateginių partnerysčių projektas finansuojamas Švietimo mainų paramos fondo. Projekto koordinatorius Lazdijų rajono savivaldybės administracijos Švietimo, kultūros ir sporto skyrius, vietiniai projekto partneriai: VšĮ Lazdijų švietimo centras ir Lazdijų Motiejaus Gustaičio gimnazija, kurie dalyvauja vietinėse ir tarptautinėse projekto veiklose. Pagrindinis partneris Turkijoje- Gebze rajono Švietimo direktoratas. Kartu su Turkijos partneriais mokyklose buvo sukurta savanoriškos švietimo pagalbos specialiųjų ugdymosi poreikių turintiems mokiniams modelis, sistema, kuri padės šiems mokiniams pasiekti didesnę ugdymosi sėkmę ir geresnę integraciją į mokyklos bendruomenę bei visuomenę. Projekto veiklos vyko 2014-2016 m.

2016 m. projekto veiklos:

1. Susitikimai su savanorių komanda;

2. Tarptautiniai projekto dalyvių susitikimai;

3. Išleistas leidinys „Savanorystė - mokymosi pažangumo ir įtraukiojo ugdymo mokykloje stiprinimui“;

4. Vyko tarptautinis projekto baigiamasis renginys.

**2016 m. Švietimo centro parengti, bet negavę paramos projektai**

Parengtas ir pateiktas Švietimo mainų paramos fondui mobilumo mokymosi tikslais **projektas ,,Opa opa į Europą!”.** Projekto biudžetas 36432 Eur.

Projektas įvertintas kaip tinkamas finansuoti, tačiau dėl nepakankamo lėšų kiekio, finansavimas neskirtas.

Parengta ir pateikta Kvalifikacijų ir profesinio mokymo plėtros centrui paraiška gauti lėšų **neformaliojo suaugusiųjų švietimo programai ,,Bendrųjų kompetencijų tobulinimas”.** Programos tikslas – suteikti suaugusiems asmenims bendrųjų kompetencijų, būtinų asmeninei saviraiškai, aktyviam pilietiškumui, socialinei įtraukčiai ir dalyvavimui darbo rinkoje. Paraiškos biudžetas 9879,50 Eur. Programai finansavimas neskirtas.

Parengta ir pateikta paraiška finansavimui gauti pagal 2009-2014 m. Europos ekonominės erdvės finansinio mechanzimo programos LT08 „EEE stipendijų programa“ Kvietimą Nr.2. Paraiškos kodas EEE-LT08-ŠMM-01-K-02-011. Projekto pavadinimas **“Pokyčių lyderystės gebėjimų ugdymas bendrojo ugdymo organizatoriams ir pedagogams”.** Prašoma paramos lėšų suma91 976,30 Eur. Projektui finansavimas neskirtas.

**9. 2016 M. VEIKLOS APIBENDRINIMAS**

2016 m. Centras kūrė ir įgyvendino mokymosi aplinkas, skirtas švietimo, verslo, kultūros ir kitų įstaigų ir jų bendruomenių narių šiuolaikinių kompetencijų tobulinimui, t.y. rengė kvalifikacijos tobulinimo programas ir projektus, organizavo kvalifikacijos tobulinimo renginius, tyrė kvalifikacijos tobulinimo poreikius, paklausą, skatino ir diegė pažangias iniciatyvas, padedančias suaugusiesiems tobulinti profesinį meistriškumą, aktyvinti ugdymo procesą, konsultavo programų, projektų rengimo ir kitais klausimais, bendradarbiavo su kitomis šalies bei užsienio neformaliojo suaugusiųjų švietimo, kvalifikacijos tobulinimo, švietimo pagalbos institucijomis, kaupė technines ir metodines priemones, literatūrą ir sudarė galimybę jomis naudotis švietimo ir kitoms įstaigoms. Sėkmingai ir aktyviai vykdė projektinę veiklą.

Centras teikė švietimo pagalbą Lazdijų rajono savivaldybės teritorijoje gyvenantiems vaikams, bendrojo ugdymo mokyklų ir profesinio mokymo įstaigų mokiniams, tėvams (globėjams, rūpintojams) ir švietimo įstaigoms, jų vadovams, pavaduotojams ugdymui, mokytojams, švietimo pagalbą teikiantiems specialistams.

Nuo 2011 m. Centras įtrauktas į Valstybės tarnautojų kvalifikacijos tobulinimo įstaigų sąrašą. (Lietuvos Respublikos vidaus reikalų ministro 2011-03-15 įsakymas Nr. 1V-201) 2014 m. Valstybės tarnybos departamente įregistruotos 11 Centro parengtų valsybės tarnautojų kvalifikacijos tobulinimo programų.

Centro veikla vyko planingai, kryptingai. Buvo nuolat analizuojama esama situacija ir numatomi artimi veiklos tikslai bei perspektyvos. Sutelktas kompetentingas personalas, gebantis kvalifikuotai atlikti centro funkcijas. Nepasiekus rezultato aptariamos nesėkmės priežastys, veiklos tobulinimo galimybės. Vyksta nuolatinė veiklų refleksija, darbuotojų kvalifikacijos tobulinimas.

*Ataskaitą parengė VšĮ Lazdijų švietimo centro direktorė Eglė Mačionienė. Statistinius duomenis ataskaitai pateikė Centro darbuotojai.*

**Direktorė Eglė Mačionienė**